Diari Oficial de la Generalitat Valenciana


Sumari del DOGV 4341, del 23-09-2002 (2002/9684)

ACORD de 28 de juny de 2002, de la Comissió Territorial d'Urbanisme d'Alacant, relatiu a la modificació puntual núm. 37 del Pla General de Santa Pola.
------------------------------------------------------------------------------------------------------------------------------------------------------

### Dades del document

Número de DOGV
:   4341

Data del DOGV
:   23-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9684


Data del document
:   28-06-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Santa Pola
    * pla d'urbanisme

ACORD de 28 de juny de 2002, de la Comissió Territorial d'Urbanisme d'Alacant, relatiu a la modificació puntual núm. 37 del Pla General de Santa Pola. [2002/9684]
  
Vist l'expedient de referència i sobre la base dels següents antecedents i consideracions
  
Antecedents de fet
  
Primer
  
L'assumpte de referència es va sotmetre a informació pública durant un mes per mitjà de l'acord plenari de l'Ajuntament, del dia 25 de maig de 2001, i es va publicar l'anunci en el Diari Oficial de la Generalitat Valenciana, de 25 de juny de 2001. Durant el pertinent període d'exposició pública, es van presentar quatre al·legacions una de les quals va ser estimada i la resta desestimada i sobre les quals hi ha informes tècnics en l'expedient. El projecte el va aprovar provisionalment el ple municipal amb data 30 de novembre de 2001.
  
Segon
  
La documentació tècnica està integrada per memòria explicativa i justificativa i plànols del planejament vigent i modificat amb la proposta plantejada.
  
Tercer
  
L'objecte de l'expedient és la modificació puntual de l'instrument de planejament vigent per a qualificar de sòl dotacional públic viari una porció de terreny que ha estat donant accés a una sèrie d'habitatges construïts des de fa 33 anys i este és l'únic accés. El terreny esmentat està classificat com a sòl urbà en l'instrument de planejament vigent i adscrit a l'ús privat. Es proposa, per tant, la qualificació com a vial públic d'un vial existent (anomenat Francisco Cantó) de dos trams, amb eixides i interseccions amb les avingudes Ronda i Blasco Ibáñez i carrer Elda.
  
Fonamentalment es justifica la modificació puntual ja que este viari ha estat donant accés a una sèrie d'habitatges construïts des de fa 33 anys i este és l'únic accés, i s'indica, a més, que amb ella no es modifiquen els paràmetres de zona establits pel Pla General Municipal, no s'augmenta l'edificabilitat i no es vulneren els paràmetres de parcel·la mínima establits pel Pla General.
  
Consideracions tecnicojurídiques
  
Primera
  
La tramitació ha estat d'acord amb el que establix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU) i l'article 174 del Reglament de Planejament de la Comunitat Valenciana (RPCV), aprovat pel Decret 201/1998, de 15 de desembre de 1998, del Govern Valencià.
  
Segona
  
La documentació es considera, en línies generals, completa, en funció de les característiques del municipi i de l'objecte de la modificació, als efectes del compliment de l'article 27 de la LRAU.
  
Tercera
  
Les determinacions contingudes en el present expedient es consideren genèricament correctes, des del punt de vista de les exigències de política urbanística i territorial de la Generalitat, tal com es recull en l'article 40 de la LRAU, tenint en compte alhora que, en virtut de l'apartat 2 del mateix article, les resolucions autonòmiques sobre aprovació definitiva mai qüestionaran la interpretació de l'interés públic local formulada pel municipi.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat pel Decret 77/96, de 16 d'abril, del Consell.
  
Vists els preceptes legals esmentats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda
  
1r) Aprovar definitivament la modificació puntual núm. 37 del Pla General del municipi de Santa Pola.
  
2n) Publicar íntegrament el present acord d'aprovació en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que manca el document de Normes Urbanístiques.
  
Contra el present acord, que no exhaurix la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 28 de juny de 2002.- La secretària de la Comissió Territorial d'Urbanisme: Rosario Berjón Ayuso.